Na podlagi 8., 9. in 18. člena Statuta Občine Tržič (Uradni list RS, št. 19/13 in 74/15) je Občinski svet Občine Tržič na \_\_. redni seji dne \_\_\_\_\_\_\_\_\_\_\_\_ sprejel

**O D L O K  
o priznanjih Občine Tržič**

**[I. SPLOŠNE DOLOČBE](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "I.%C2%A0SPLO%C5%A0NE%C2%A0DOLO%C4%8CBE)**

**[1. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "1.%C2%A0%C4%8Dlen)**

Ta odlok določa vrste priznanj Občine Tržič, njihovo obliko, pogoje in postopek njihovega podeljevanja, financiranje, način vodenja evidence podeljenih priznanj in postopek odvzema že podeljenih priznanj.

**[2. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "2.%C2%A0%C4%8Dlen)**

Občina Tržič podeljuje priznanja po določilih tega odloka svojim občanom ter organizacijam, skupnostim in društvom s sedežem v občini Tržič, ki so s svojim delom prispevali k političnemu, znanstvenemu, gospodarskemu, družbenemu, športnemu, kulturno-umetniškemu in drugemu napredku ali za druge dosežke, ki so pomembni za razvoj ter ugled občine Tržič.

Priznanja Občine Tržič se lahko podeli tudi osebam, ki niso občani občine Tržič ter organizacijam, skupnostim in društvom s sedežem izven občine Tržič, vendar njihovi uspehi pomembno vplivajo na občino Tržič.

Priznanja Občine Tržič se lahko podeli tudi pomembnim slovenskim in tujim gostom Občine Tržič.

**[3. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "3.%C2%A0%C4%8Dlen)**

Priznanja Občine Tržič so:  
– naziv častnega občana občine Tržič,  
– plaketa Občine Tržič,  
– diploma Občine Tržič,  
– priznanje župana Občine Tržič.

Priznanja podeljuje župan, v njegovi odsotnosti podžupan oziroma druga pooblaščena oseba.

Priznanja iz prve, druge in tretje alineje prvega odstavka tega člena na podlagi predloga, ki ga oblikuje Komisija za mandatna vprašanja, volitve in imenovanja Občinskega sveta Občine Tržič (v nadaljevanju: komisija), s sprejemom sklepa podeli Občinski svet Občine Tržič (v nadaljevanju: občinski svet), slavnostno pa se podelijo ob občinskem prazniku na slavnostni akademiji, razen če iz utemeljenega razloga to ni mogoče.

Priznanje iz četrte alineje istega odstavka s sklepom podeli župan. Priznanje slavnostno podeli župan na slavnostni akademiji ob občinskem prazniku, slavnostni seji občinskega sveta ali ob posebnih slavnostih, praznikih, svečanem sprejemu in ob dogodkih pomembnih za prejemnika priznanja.

Priznanja iz prvega odstavka tega člena so lahko podeljena tudi posmrtno.

**[II. NAZIV ČASTNEGA OBČANA](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "II.%C2%A0NAZIV%C2%A0%C4%8CASTNEGA%C2%A0OB%C4%8CANA)**

**[4. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "4.%C2%A0%C4%8Dlen)**

Naziv častnega občana občine Tržič se podeli posamezniku, ki s svojim življenjskim delom, vrhunskim dosežkom ali dolgoročnimi rezultati vidno prispeva k razvoju, ugledu in prepoznavnosti občine Tržič v Sloveniji in svetu.

Naziv častni občan občine Tržič je izjemnega pomena in se praviloma podeljuje le enkrat na vsaka štiri leta, in sicer vsako tretje leto mandata občinskega sveta.

Odlok o podelitvi naziva častnega občana občine Tržič sprejme občinski svet na podlagi predloga komisije, in sicer po skrajšanem postopku. V odloku morajo biti navedeni razlogi, zaradi katerih se naziv častnega občana podeli ter kdaj se izvrši podelitev. Častnemu občanu se ob slavnostni podelitvi naziva izroči posebna listina, ki jo podpiše župan, v njegovi odsotnosti pa podžupan.

**[5. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "5.%C2%A0%C4%8Dlen)**

Častnemu občanu občine Tržič izkazuje Občina Tržič posebno čast in pozornost tako v času življenja kot tudi ob in po smrti.

Pravice častnega občana:  
– brezplačno prejemanje publikacij, katerih izdajatelj je Občina Tržič,  
– vabilo in prost vstop na prireditve, ki jih samostojno organizira Občina Tržič,  
– obiski in čestitke ob osebnih jubilejih,

– pomoč, če je ta potrebna, posebej v socialnih stiskah in ob bolezni,  
– izkazana čast ob smrti: objava osmrtnice in darovanje venca; če ni svojcev, Občina Tržič zagotovi dostojen pogreb na stroške Občine Tržič.

**[III. PLAKETA OBČINE TRŽIČ](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "III.%C2%A0PLAKETA%C2%A0OB%C4%8CINE%C2%A0TR%C5%BDI%C4%8C)**

**[6. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "6.%C2%A0%C4%8Dlen)**

Plaketa Občine Tržič je drugo najvišje priznanje v občini Tržič in se podeljuje:  
– posamezniku za življenjsko delo, večletne uspehe ali enkratne izjemne dosežke trajnejšega pomena,  
– skupini občanov, društvom in drugim pravnim osebam za večletne uspehe in dosežke, s katerimi povečujejo ugled občine na gospodarskem, družbenem ali drugem področju življenja in dela.

**[7. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "7.%C2%A0%C4%8Dlen)**

Vsako leto se lahko podeli največ štiri plakete, od tega največ dve posamični in dve kolektivni.

**[8. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "8.%C2%A0%C4%8Dlen)**

Poleg plakete se dobitniku slavnostno podeli listina z besedilom sklepa o podelitvi priznanja. Ob plaketi se dodeli tudi značka v obliki ščita, ki vsebuje grb Občine Tržič, na zgornji strani napis Občina Tržič, na spodnji strani pa »plaketa«.

**[IV. DIPLOMA OBČINE TRŽIČ](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "IV.%C2%A0DIPLOME%C2%A0OB%C4%8CINE%C2%A0TR%C5%BDI%C4%8C)**

**[9. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "9.%C2%A0%C4%8Dlen)**

Diploma se podeli posamezniku, skupini občanov, društvom ali drugim pravnim osebam ob izjemnih enkratnih dosežkih in za uspehe, ki pospešujejo razvoj posamezne dejavnosti ter za dolgoletno organizacijsko ali publicistično delo.

**[10. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "10.%C2%A0%C4%8Dlen)**

Vsako leto se praviloma podeli največ štiri diplome, od tega največ dve posamični in dve kolektivni.

**[11. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "11.%C2%A0%C4%8Dlen)**

Diploma je listina z besedilom sklepa o podelitvi priznanja. Ob diplomi se dodeli tudi značka v obliki ščita, ki vsebuje grb Občine Tržič, na zgornji strani napis Občina Tržič, na spodnji strani pa »diploma«.

**[V. PRIZNANJE ŽUPANA OBČINE](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "V.%C2%A0PRIZNANJE%C2%A0%C5%BDUPANA%C2%A0OB%C4%8CINE)**

**[12. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "12.%C2%A0%C4%8Dlen)**

Za dosežene izjemne uspehe pri delu na različnih področjih in šolanju, izjemno uspešno izvedene posamezne akcije za reševanje človeških življenj, preprečevanje premoženjske škode ter za izjemno uspešno sodelovanje v drugih humanitarnih akcijah ter delovanje na področju zaščite in reševanja župan podeljuje priznanje župana Občine Tržič.

Župan lahko posameznikom podeli priznanje župana Občine Tržič tudi z nazivom ambasador občine.

**[13. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "13.%C2%A0%C4%8Dlen)**

Priznanje župana Občine Tržič ima obliko listine z besedilom sklepa o podelitvi. Ob priznanju župana Občine Tržič se dodeli tudi značka v obliki ščita, ki vsebuje grb Občine Tržič, na zgornji strani napis Občina Tržič, na spodnji strani pa »priznanje župana«.

Priznanje ambasador občine ima obliko steklene plakete in listine z besedilom sklepa o podelitvi.

**[14. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "14.%C2%A0%C4%8Dlen)**

Vsako leto se praviloma lahko podeli največ deset priznanj župana Občine Tržič.

**[VI. POSTOPEK IZBORA DOBITNIKOV PRIZNANJ](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "VI.%C2%A0POSTOPEK%C2%A0IZBORA%C2%A0DOBITNIKOV%C2%A0PRIZNANJ)**

**[15. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "15.%C2%A0%C4%8Dlen)**

Predlogi za priznanja iz prve, druge in tretje alineje 3. člena tega odloka se zberejo na podlagi javnega poziva, ki ga objavi komisija enkrat letno, in sicer najmanj 90 dni pred dnevom izročitve priznanja.  
Rok za predložitev predlogov je 30 dni.

V pozivu se objavi:

– kriteriji za podelitev,  
– vrste podatkov, ki jih mora vsebovati predlog,  
– navedbo prilog, ki jo je treba priložiti k predlogu,  
– naslov, na katerega je potrebno poslati predloge,  
– rok, do katerega morajo biti predlogi poslani.

Poziv za vložitev predlogov za podelitev priznanj Občine Tržič se objavi na krajevno običajen način in na spletnem portalu Občine Tržič.

**[16. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "16.%C2%A0%C4%8Dlen)**

Predlog za podelitev priznanj Občine Tržič mora biti podan v pisni obliki in mora vsebovati:

* naziv in podpis predlagatelja ali seznam imen in priimkov s podpisi skupine posameznikov,
* podatke o predlaganem prejemniku: ime in priimek oziroma naziv pravne osebe, rojstni datum v primeru fizične osebe, naslov, telefonska številka ter v primeru pravne osebe še kontaktno osebo,
* pisno soglasje predlaganega prejemnika in v primeru, da je kandidat fizična oseba še ustrezno soglasje za uporabo osebnih podatkov,
* podatke o predlagatelju: ime in priimek predlagatelja oziroma naziv pravne osebe, naslov, telefon ter v primeru, da je predlagatelj pravna oseba še kontaktno osebo,
* predlog vrste priznanja obširnejšo obrazložitev predloga z navedbo ključnih razlogov ter vseh pomembnih podatkov in dejstev, pomembnih za podelitev priznanja.

K utemeljitvi predloga so lahko priložena tudi druga mnenja, ki podpirajo predlog.

Če k predlogu ni priloženo soglasje kandidata, komisija pozove predlaganega prejemnika, da poda soglasje k predlogu ter v primeru, da je le-ta fizična oseba, tudi ustrezno soglasje za uporabo osebnih podatkov.

Če zahtevana soglasja niso podana, je predlog izločen iz nadaljnje obravnave.

**[17. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "17.%C2%A0%C4%8Dlen)**

Komisija mora o predlogih za priznanja odločati najkasneje v roku 15. dni od zaključka roka razpisa.

Komisija glede na obrazložitve med prejetimi predlogi za diplome in plakete samostojno odloči, katero vrsto priznanja bo predlagala za posamezne predlagane nagrajence.

Komisija pri oblikovanju predlogov občinskemu svetu navede razloge za podelitev priznanja. Iz navedbe mora biti jasno razvidno, za katero zasluge gre, dosežek, delo ali rezultat, za katero področje se priznanje dodeljuje in predlagano vrsto priznanja.

Za naziv častnega občana občine Tržič komisija vsako leto zbira predloge, o podelitvi pa odloči vsako tretje leto mandata občinskega sveta.

Predlogov za priznanja, ki jih komisija ni sprejela, ni potrebno posebej utemeljevati.

**[18. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "18.%C2%A0%C4%8Dlen)**

Odločitev o predlogu sprejme komisija na svoji seji z večino glasov prisotnih članov komisije. Član komisije ne more podati ločenega mnenja k posameznemu predlogu za podelitev priznanja Občine Tržič.

Komisija svoje predloge posreduje občinskemu svetu, ki o podelitvi priznanj odloči s sklepom.

**[19. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "19.%C2%A0%C4%8Dlen)**

Naziv častnega občana občine Tržič se isti osebi lahko podeli le enkrat, ostala priznanja pa lahko večkrat, vendar naslednjič šele po preteku 5 let od prejšnje podelitve. Priznanja po tem odloku se med seboj ne izključujejo.

**[20. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "20.%C2%A0%C4%8Dlen)**

Priznanja iz četrte alineje 3. člena tega Odloka se podeljujejo s sklepom župana Občine Tržič.

**21. člen**

Podatki o prejemnikih in vrsti podeljenega priznanja se objavijo na krajevno običajen način in na spletni strani Občine Tržič.

**[VII. NAČIN VODENJA EVIDENCE](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "VII.%C2%A0NA%C4%8CIN%C2%A0VODENJA%C2%A0EVIDENCE)**

**[22. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "21.%C2%A0%C4%8Dlen)**

Občinska uprava Občine Tržič o podelitvi občinskih priznanj vodi uradno evidenco s sledečimi podatki:

* vrsta priznanja,
* za fizične osebe: ime in priimek, prebivališče (če je nagrajena skupina občanov se napišejo podatki za vsakega občana posebej),
* za gospodarske in druge subjekte: naziv, sedež,
* razlogi, zaradi katerih je bilo priznanje podeljeno,
* kdo je odločal o podelitvi,
* datum in kraj podelitve priznanja.

Občinska uprava Občine Tržič opravlja organizacijska, strokovna in administrativna opravila v zvezi s podelitvijo priznanj Občine Tržič, skrbi za izdelavo listin in plaket ter za vodenje evidenc po tem odloku.

**23. člen**

Evidenca se vodi tudi v elektronski obliki in se v skladu z zakonom, ki ureja dostop do informacij javnega značaja, objavi na spletni strani Odprti podatki Slovenije, na spletni strani Občine Tržič pa se objavi povezavo do teh podatkov.

Odloki o podelitvi naziva častni občan se objavijo v Uradnem listu Republike Slovenije.

**[VIII. ODVZEM PRIZNANJA](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "VIII.%C2%A0ODVZEM%C2%A0PRIZNANJA)**

**[24. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "23.%C2%A0%C4%8Dlen)**

Posamezno priznanje se lahko odvzame, če se po podelitvi priznanja izve za nova dejstva, ki so v izrazitem nasprotju z razlogom podelitve.

Priznanje se odvzame tudi, če se prejemnik priznanju odpove oziroma če prejemnik priznanje vrne ali prejem priznanja zavrne. Če prejemnik občinskega priznanja le-tega ne želi prevzeti oziroma ga prejemnik oziroma njegov zastopnik ne prevzame v roku enega leta, od dneva, ko naj bi mu bilo priznanje svečano podeljeno, se sklep o prejemu občinskega priznanja razveljavi, prejemnika pa se briše iz evidence prejemnikov občinskih priznanj.

O odvzemu priznanja odloča občinski svet na predlog župana, po predhodnem mnenju komisije.

Odvzem priznanj ni časovno omejen.

**[25. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "24.%C2%A0%C4%8Dlen)**

Sredstva za izvajanje tega odloka se zagotovijo v proračunu Občine Tržič za vsako leto posebej.

**IX. KONČNA DOLOČBA**

**[26. člen](https://www.uradni-list.si/glasilo-uradni-list-rs/vsebina/2015-01-0763/odlok-o-priznanjih-obcine-trzic/" \l "25.%C2%A0%C4%8Dlen)**

Ta odlok začne veljati petnajsti dan po objavi v Uradnem listu Republike Slovenije.  
S pričetkom veljavnosti tega odloka preneha veljati Odlok o priznanjih Občine Tržič (Uradni list RS, št. 19/15).

Št. \_\_\_\_\_\_\_\_\_\_\_\_\_\_\_\_\_\_\_

Tržič, dne \_\_\_\_\_\_\_\_\_\_\_\_\_\_

mag. Borut Sajovic,

župan občine Tržič